Þeir Kjartan Hallgeirsson og Guðlaugur Ingi Guðlaugsson hafa fest kaup á öllu hlutafé í fasteignasölunni Eignamiðlun af þeim Sverri Kristinssyni og Guðmundi Sigurjónssyni . Um kynslóðaskipti er að ræða að sögn Kjartans , framkvæmdastjóra fyrirtækisins . Þeir Sverrir og Guðmundur , sem áður fóru með helmingshlut í fyrirtækinu , koma til með að starfa áfram hjá Eignamiðlun , sem er elsta starfandi fasteignasala á Íslandi og var stofnuð árið 1957 . „ Ég hef starfað hjá Eignamiðlun í 20 ár og verið eigandi í 12 ár og er þar af leiðandi ekki að koma nýr inn í hópinn . Guðlaugur hefur verið meðeigandi í fjögur ár og starfað hér lengur þannig að það er svo sem eðlilegt skref að menn kaupi fyrirtækið og horfi til framtíðar . En við munum áfram njóta reynslu þeirra Sverris og Guðmundar , “ segir Kjartan . Fréttina má lesa í heild sinni í ViðskiptaMogganum í dag .